

|  |  |
| --- | --- |
| **Proces A2:** | **Proces kontrole koriščenja absolventa (dodatnega leta) na I. in II. stopnji**  |
| Kratek opis procesa | Proces kontrole koriščenja absolventa (dodatnega leta) na prvi stopnji in magistrskem študiju druge stopnje opisuje postopek ugotavljanja, kdaj se študent, vpisan v študijski program prve stopnje ali magistrski študijski program druge stopnje, lahko vpiše v absolventa (dodatno leto) v skladu s 70. členom Zakona o visokem šolstvu. |
| Pravne podlage in veljavni dokumenti | Zakon o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US, 54/22 – ZUPŠ-1, 100/22 – ZSZUN in 102/23; v nadaljnjem besedilu: ZViS):- v skladu s četrto alinejo prvega odstavka in drugim odstavkom 70. člena ZViS status študenta preneha, če študent ne zaključi študija na študijskem programu prve ali druge stopnje v 12 mesecih po zaključku zadnjega semestra, ali ob zaključku zadnjega semestra, če je študent v času študija ponavljal letnik ali spremenil študijski program ali smer;- peta alineja prvega odstavka 70. člena določa, če študent ne zaključi študija druge stopnje po enovitem magistrskem študijskem programu v 12 mesecih po zaključku zadnjega semestra, mu status študenta preneha. |
| Besedilni opis k procesogramu | Visokošolski zavod (VŠZ) pripravi in preko spletnega servisa eVS\_PladenjWs z uporabo operacije »PreveriStudenta« pošlje poizvedbo s podatki vpisa študenta, za katerega želi preveriti, ali se lahko vpiše v absolventa oziroma dodatno leto. **Poizvedba mora biti pripravljena ob upoštevanju predpostavke, da gre za vpis v zadnji letnik študija**.Ko je poizvedba posredovana v eVŠ, se najprej **preveri vrsta vpisa v letnik**: * Če je vrsta vpisa »Ponavljanje letnika«, »Študij, kjer letnik traja več kot študijsko leto« ali »Vpis po predhodnem izpisu«, eVŠ vrne VŠZ **negativni odgovor, da se** **študent ne more vpisati v absolventa**.
* Če je vrsta vpisa v absolvent »Prvi vpis v letnik«, sledi **preverjanje, ali je bil študent v preteklem študijskem letu vpisan v zadnji letnik** **študijskega programa**, v katerem želi vpisati absolventa:
	+ Če študent **ni bil vpisan v zadnji letnik študijskega programa**, eVŠ vrne VŠZ **negativni odgovor, da se** **študent ne more vpisati v absolventa**;
	+ Če je bil študent vpisan v zadnji letnik študijskega programa, sledi **preverjanje, ali je študijski program enovit magistrski študijski program**. Če je študijski program enovit magistrski študijski program, eVŠ vrne VŠZ **pozitivni odgovor, da se študent lahko vpiše v absolvent**.
	+ Če je bil študent vpisan v zadnji letnik študijskega programa, ki ni enovit magistrski študijski program, sledi **preverjanje, ali je študent ponavljal letnik na stopnji študijskega programa, na katerem se vpisuje v absolvent**:
		- Če je študent ponavljal letnik na isti stopnji študijskega programa, eVŠ vrne VŠZ **negativni odgovor, da se** **študent ne more vpisati v absolvent;**
		- Če študent ni ponavljal letnika na stopnji študijskega programa, na katerem se vpisuje v absolventa, sledi **preverjanje, ali je oziroma je bil študent na isti stopnji že vpisan v drug študijski program:**

 **- Če študent na isti stopnji ni bil vpisan v drug študijski program,** eVŠ vrne VŠZ **pozitivni odgovor, da se študent sme vpisati v absolvent**.- Če je oziroma je bil študent vpisan v drug študijski program na isti stopnji, sledi **preverjanje, ali gre na drugem študijskem programu za vzporedni vpis**. Če pogoj vzporednega vpisa ni izpolnjen, eVŠ vrne VŠZ **negativni odgovor, da se** **študent ne more vpisati v absolvent**.- Če je oziroma je bil študent vpisan v drug študijski program na isti stopnji in je **pogoj vzporednega vpisa izpolnjen**, **eVŠ vrne pozitivni odgovor, da se študent lahko vpiše v absolvent**. - Če je vrsta vpisa »Podaljšanje statusa študenta«, sledi **preverjanje, ali je bil študent v preteklem študijskem letu na tem študijskem programu vpisan v absolventa z vrsto vpisa »Prvi vpis v letnik« ali »Podaljšanje statusa študenta«**: - Če študent ni bil vpisan v absolventa z eno od omenjenih vrst vpisa (»Prvi vpis v letnik« ali »Podaljšanje statusa študenta«), eVŠ vrne VŠZ **negativni odgovor, da se** **študent ne more vpisati v absolventa**. - Če je bil študent vpisan v absolvent z eno od omenjenih vrst vpisa, sledi preverjanje razlogov za podaljšanje statusa študenta: - Če je razlog »Starševstvo« ali »Izredni razlogi«, eVŠ vrne VŠZ **pozitivni odgovor, da se študent sme vpisati v absolvent** (od študijskega leta 2024/25 dalje VŠZ v eVŠ sporočajo pravno podlago podaljšanja statusa študenta, predhodne razloge imajo VŠZ v svojih evidencah).- Če je razlog »Upravičeni razlogi«, sledi preverjanje vrste vpisa v preteklem študiju na isti stopnji (od študijskega leta 2024/25 dalje VŠZ v eVŠ sporočajo pravno podlago podaljšanja statusa študenta, predhodne razloge imajo VŠZ v svojih evidencah):  - Če je vrsta vpisa v preteklem študijskem letu »Prvi vpis v letnik«, sledi preverjanje, ali je študent na isti stopnji že izkoristil podaljšanje statusa študenta iz upravičenih razlogov: * Če je odgovor DA, eVŠ vrne **odgovor X = v EŠD** (Evidenca študentov in diplomantov) **že obstaja podatek o podaljšanju statusa študenta; na VŠZ preverite, če je študent že koristil podaljšanje statusa študenta iz upravičenih razlogov** (v skladu s tretjim odstavkom 70. člena ZViS se študentu iz upravičenih razlogov status študenta lahko podaljša, vendar največ za eno leto, kar pomeni, da podaljšanje statusa študenta iz upravičenih razlogov lahko koristi samo enkrat na isti stopnji študija).
* Če je odgovor NE in študent na isti stopnji še ni izkoristil podaljšanje statusa študenta iz upravičenih razlogov, eVŠ vrne VŠZ **pozitivni odgovor, da se študent sme vpisati v absolvent**.

 - Če je vrsta vpisa v preteklem študijskem letu »Podaljšanje statusa študenta«, eVŠ vrne **negativni odgovor, da se** **študent ne more vpisati v absolvent.** |
| Poslovna pravila | * Študenti na študijskem programu, na katerem se **vzporedno izobražujejo ali v katerega so se vpisali na mesta za diplomante,** lahko koristijo absolventa, če na tem ali kakem drugem študijskem programu iste stopnje niso ponavljali letnika.
* **Preteklo študijsko leto** pomeni študijsko leto pred študijskim letom, za katerega se preverja vpis v absolventa (npr. če je študijsko leto vpisa 2024/25, je preteklo študijsko leto 2023/24).
* Študent lahko vpiše absolvent samo v študijskem letu, ki neposredno sledi študijskemu letu, v katerem je bil vpisan v zadnji letnik študijskega programa, na katerem želi vpisati absolvent v skladu s 70. členom ZViS.
* **Ista stopnja študijskih programov** so:
	+ **Prva stopnja**: dodiplomski študijski programi, akreditirani pred 11. 6. 2004, študijski programi prve stopnje in enoviti magistrski študijski programi druge stopnje;
	+ **Druga stopnja**: magistrski študijski programi druge stopnje.
* Na enovitih magistrskih študijskih programih ima študent lahko absolventa v skladu z 70. členom ZViS.
* Za **ponavljanje letnika** se upošteva vrsta vpisa v letnik »Ponavljanje letnika« na isti stopnji, kot je študijski program, na katerem želi študent vpisati absolvent.
* Če je študent že dosegel raven izobrazbe na isti ali višji stopnji, kot je študijski program, na katerem želi vpisati absolvent, se šteje, da je že bil vpisan v najvišji letnik in je spremenil študijski program.
* Za dvopredmetne študijske programe se upoštevajo enaka pravila, kot za enopredmetne študijske programe, s tem, da se upošteva, da študent pridobi status z vpisom v dva dvopredmetna študijska programa hkrati, ki se ujemata po stopnji, vrsti, letniku vpisa, vrsti vpisa v letnik in načinu študija.
* Sprememba enega dvopredmetnega študijskega programa pomeni spremembo študijskega programa v skladu z drugo alinejo 66. člena ZViS.
* Vpis na drug študijski program, ne glede na letnik, v katerega se študent na drugem študijskem programu vpiše, pomeni spremembo študijskega programa v skladu z drugo alinejo 66. člena ZViS.
 |
| Legenda gradnikov procesograma: |  | Začetni dogodek, ki sproži aktivnost oziroma proces.  |
|  | Aktivnost. |
|  | Pomeni, da se v nadaljevanju zgodi samo ena od možnosti. |
|  | Vmesni dogodek, sprožilec dela procesa.  |
|  | Končni dogodek in zaključek procesa.  |
|  | Potek procesa v smislu zaporedja aktivnosti.  |
|  | Začetni dogodek, ki sproži aktivnost oziroma proces.  |
| Verzija | Ljubljana, 10. 7. 2024 |

Primeri:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Primer (P)** | **P1** | **P2** | **P3** | **P4** | **P5** | **P6** | **P7** | **P8** | **P9** | **P10** | **P11** |
| **Študijsko leto (ŠL) / Študijski program (ŠP)** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** | **ŠP1** | **ŠP2** |
| **ŠL1** | 2L | 2L | 1L |   | 1L |   | 1L |   | 1L |   | 1L  |  | 1L  |  |   | 1L | 1L | 1L | 1L | 1L | 1L | 1L |
| **ŠL2** | 3L |   | 2L | 1L | 2L | 1L | 2L |   | 2L |   |  | 1L  |  | 2L  | 2L |   | 2L | 2L | 2L |  1L - PON | 2L | 2L |
| **ŠL3** | ABS |   |   | 2L | 3L | 2L |   | 2L |   |   |  | 2L  |  | 3L  | 3L |   | 3L | 3L | 3L | 2L | 3L | 3L |
| **ŠL4** |   |   | 3L | 3L | ABS | 3L |   | 3L | 3L |   |  | 3L  |  |  NE -ABS |   |   | ABS | ABS | NE -ABS | 3L |   |   |
| **ŠL5** |   |   | ABS | ABS |   | ABS |   | NE -ABS | ABS |   |  | NE -ABS  |   |   | NE -ABS |   |   |   |   | NE - ABS | NE -ABS | NE -ABS |
| Opomba: | DA ABS na ŠP1, če je pogoj vzporednega vpisa izpolnjen na ŠP2 | DA ABS na ŠP1 in ŠP2, če je pogoj vzporednega vpisa izpolnjen na ŠP2 | DA ABS na ŠP2, če je pogoj vzporednega vpisa izpolnjen  | Ne ABS, ker je spremenil študijski program ali smer v skladu s 66. členom ZViS  | "Pavziranje", ko študent ni vpisan v letnik med študijem, ne vpliva na koriščenje ABS | Ne ABS, ker je spremenil študijski program ali smer v skladu s 66. členom ZViS | Ne ABS, ker je spremenil študijski program ali smer v skladu s 66. členom ZViS | Ne ABS, saj se ABS lahko koristi samo 12 mesecev po zaključku zadnjega letnika | ABS lahko koristi, ker vzporedni vpis v vse letnike | NE ABS na nobenem ŠP, ker je PON 1. letnik na vzporednem ŠP | ABS lahko koristi samo 12 mesecev po zaključku zadnjega letnika |

Legenda:

ŠP – študijski program (npr. ŠP1 – prvi študijski program, ŠP2 – drugi študijski program)

ŠL – študijsko leto (npr. 1ŠL – prvo študijsko leto, 2ŠL – drugo študijsko leto)

L – ustrezen letnik (npr. 1L – 1. letnik, 3L – 3. letnik)

PON – ponavljanje poljubnega letnika

POD – podaljšanje statusa študenta

ODG: DA - ABS – eVŠ vrne pozitivni odgovor, da se študent lahko vpiše v absolventa.

ODG: NE - ABS – eVŠ vrne negativni odgovor, da se študent ne more vpisati v absolventa.

ODG: X - v EŠD (Evidenci študentov in diplomantov) že obstaja podatek o podaljšanju statusa študenta; na VŠZ preverite, če je študent že koristil podaljšanje statusa študenta iz upravičenih razlogov.